
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 03 aprilie 2014
Nr.4C-9/69
RAPORT ÎNLOCUITOR
asupra propunerii legislative pentru modificarea Ordonanţei de Urgenţă a Guvernului privind modificarea şi completarea Legii educaţiei naţionale nr.1 şi pentru luarea unor măsuri în domeniul învăţământului
(Plx. 34/2014)


1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 34 din 03 martie 2014, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea Ordonanţei de Urgenţă a Guvernului privind modificarea şi completarea Legii educaţiei naţionale nr.1 şi pentru luarea unor măsuri în domeniul învăţământului.
În şedinţa Plenului Camerei Deputaţilor din ziua de marţi, 25 martie 2014, în temeiul art. 104 alin. (3)  din Regulamentul Camerei Deputaţilor, republicat, s-a hotărât retrimiterea proiectului de Lege, Comisiei sesizate în fond, în vederea unei noi examinări şi depunerii unui nou raport.

Pentru întocmirea raportului, Comisia a analizat avizul primit de la Comisia juridică, de disciplină şi imunităţi, avizul Consiliului Legislativ şi avizul Consiliului Economic şi Social.
Propunerea legislativă are ca obiect de reglementare modificarea alineatului (2) al articolului 206 din Legea educaţiei naţionale nr. 1/2011, cu modificările şi completările ulterioare, în sensul eliminării obligaţiei instituţiilor de învăţământ superior de stat de a vira 5% din contravaloarea taxelor plătite de studenţii străini către Ministerului Educaţiei Naţionale. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 18 deputaţi, din totalul de 28 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitați: domnul Andrei Gheorghe Kiraly și domnul Tudor Prisecariu – secretari de stat în cadrul Ministerului Educaţiei Naţionale.. 


5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 02 aprilie 2014, Comisia a propus, cu 10 voturi pentru, 7 voturi împotrivă și 1 abținere, respingerea propunerii legislative.
În conformitate cu prevederile art. 104 alin. (3) și art. 97 alin. (4), în Plenul Camerei Deputaților se supune votului adoptarea propunerii legislative.



    PREŞEDINTE 



                   


            SECRETAR

     Angel TÎLVĂR                                                                      Victor CRISTEA













        Consilier parlamentar 







                                                                                    Ioana Florina Mînzu

